Doh (slanga)

Doh atau dowh ialah sejenis slanga moden yang digunakan di kalangan rakyat Malaysia.

Sejarah
Perkataan doh digunakan secara meluas di Semenanjung Malaysia barat dan selatan dalam pertuturan sehari-hari. Pada awalnya perkataan 'bodoh' digunakan sebelum ia disingkatkan menjadi 'doh'.

Doh kemudiannya memasuki dunia maya melalui forum-forum, chatroom dan sebagainya. Di internet, ejaan doh ditambah dengan huruf 'w' dan menjadi 'dowh' yakni ejaan yang lebih biasa digunakan berbanding doh, namun kedua-duanya turut digunakan dalam pertuturan internet.

Penggunaan
Doh bukanlah kata makian walaupun ia berasal daripada perkataan bodoh. Doh digunakan sebagai kata penegas dalam perbualan pasar sama seperti perkataan "bah" yang digunakan di Malaysia Timur dan di Medan, Indonesia. Slanga ini hanya digunakan di kalangan mereka yang rapat atau bersamaan jantina tetapi tidak digunakan untuk bertutur dengan mereka yang lebih tua kerana dianggap kurang ajar.

Walaupun begitu, dalam pertuturan seharian, terdapat juga segelintir individu yang tidak senang dengan penggunaan perkataan ini disebabkan oleh maksud awalnya. Golongan ini biasanya menggunakan kata penegas yang mempunyai makna sama iaitu "weh".

Contoh penggunaan
 Perbualan pasar  Perbualan piawai "Penat dowh!"  "Penatnya!" "Rumah budak tu besar dowh!"  "Rumah budak itu besar!"

Lihat juga
 Slanga moden
 Kata penegas
 Weh

Kategori:Slanga moden